Kivesbiopsia naisten poliklinikalla

|  |  |
| --- | --- |
| Kuvaus: | Potilasohje kivesbiopsiaan naisten poliklinikalle |

Sinulle on varattu aika Kuopion yliopistollisen sairaalan naisten poliklinikalle kiveksistä otettavaa koepalaa varten:

Päivämäärä ja aika:­­­­­­­­­­­­­­­­­­­­­­­­­­­\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_\_ ­­­­­­­­­­­­­­­­­­­­

Käy viimeistään viikkoa ennen toimenpidettä verikokeissa (HIV-, C-hepatiitti- ja B-hepatiittivasta-aineet sekä kuppa). Lähete laitettu laboratorioon.

Toimenpideaamuna voit syödä aamupalan.

Ennen toimenpidettä saat poliklinikalta puudutusvoidetta, jolla voitelet kiveksesi.

Toimenpiteessä kivekset pestään värillisellä puhdistusaineella.

Lääkäri puuduttaa kivekset ns. johtopuudutuksella kivesten tyvestä. Lisäksi puudutetaan myös kivesten pinta.

Toimenpide kestää n. 30 minuuttia. Kuulet alustavan tuloksen heti, kun näyte on tutkittu. Lopullinen vastaus tulee noin kuukauden kuluttua.

Tue kiveksiä napakoilla alushousuilla. Näytteenottoalueelle voi tulla verenpurkaumia. Kipulääkettä voit ottaa tarvittaessa.

Ota yhteys KYS naisten poliklinikalle ma-pe klo 8.00-12.00 p. 017 172 712 tai lähimpään sairaalaan ensiapuun, jos kipu ei hellitä tai sinulla on tulehdusoireita (kuumotusta, punoitusta, lämpöä).